recursal/SuperWikiNEXT-32B huggingface dataset:
**गीता मेनन** न्यूयॉर्क विश्वविद्यालय स्टर्न स्कूल ऑफ बिजनेस में अंडर ग्रेजुएट कॉलेज के ११ वें डीन और ग्लोबल बिजनेस के अब्राहम क्रॉसओफ प्रोफेसर हैं। वह १९९० से एनवाईयू विपणन संकाय की सदस्य रही हैं, जहाँ उन्होंने २००४ से २००८ तक विभाग के अध्यक्ष के रूप में कार्य किया। २०१५ में इकोनॉमिक्स टाइम्स ने गीता को "सबसे प्रभावशाली" २० वैश्विक भारतीय महिलाओं में से एक सूचीबद्ध किया गया था।

शिक्षा
------

१९८१ में गीता ने स्टेल्ला मेरिस कॉलेज से इकोनॉमिक्स में बीऐ किया और मद्रास क्रिस्चियन कॉलेज से एमऐ की डिग्री हासिल की। १९९१ में इलेनॉइस विश्वविद्यालय से बिजनेस एडमिनिस्ट्रेशन में पी एचदी की डिग्री पूरी की।

अनुसन्धान और व्यावसायिक गतिविधियाँ
----------------------------------

डीनशिप से पहले, मेनन ने विपणन अनुसंधान समुदाय के एक सक्रिय सदस्य के रूप में कई पेशेवर नेतृत्व भूमिकाएं निभाई। वह २०१० में एसोसिएशन फॉर कांसुम्र्स रिसर्च की अध्यक्ष थी और २००४ के वार्षिक ऐसीआर सम्मलेन के सह-अध्यक्ष थी। इसके अलावा, उन्होंने दो विपणन पत्रिकाओं के जर्नल ऑफ़ कंज्यूमर रिसर्च (२००७-२०११) और द जर्नल ऑफ़ मार्केटिंग रिसर्च (२००९-२०११) के लिए एसोसिएट एडिटर के रूप में काम किया, व पत्रिकाओं के संपादकीय बोर्डों जैसे कि द जर्नल ऑफ कंज़्यूमर मनोविज्ञान और सार्वजनिक नीति और विपणन के जर्नल में भी काम किया। बतौर शोधकर्ता, मेनन उपभोक्ता स्मृति, सूचना प्रसंस्करण और भावनाओं के अध्ययन के लिए सर्वेक्षण पद्धति, स्वास्थ्य संबंधी जानकारी और धारणा के संदर्भ के लिए जाना जाता है। उनके काम को राष्ट्रीय स्वास्थ्य संस्थान और अमेरिकन डायबिटीज़ एसोसिएशन द्वारा वित्त पोषित किया गया है।

सन्दर्भ
-------

1. ↑  "NYU Stern Geeta Menon - Dean of the Undergraduate College", "NYU Stern", New York, 2012. Retrieved on 20 September 2012.
2. ↑  "संग्रहीत प्रति". मूल से 8 मई 2016 को पुरालेखित. अभिगमन तिथि 4 जून 2017.
3. ↑   "Geeta Menon named dean of Stern Undergraduate College", "The Times of India", New York, 26 May 2011. Retrieved on 20 September 2012.
4. ↑  Prasad, Ayyappa. "Geeta Menon is Dean of Leonard N. Stern School of Business" Archived August 30, 2011, at the Wayback Machine. "Truthdive", Washington, 31 May 2011. Retrieved 20 September 2012.
**गीतांजलि मिश्रा** दक्षिण एशिया में कामुकता और महिलाओं के अधिकारों के बारे में वक्ता और लेखक, और लिंग न्याय के लिए एक सार्वजनिक अधिवक्ता हैं। वह सी॰ आर॰ ई॰ ए॰, जो नई दिल्ली में स्थित एक महिला अधिकार एन॰ जी॰ओ॰ है, की कार्यकारी निदेशक हैं और इंटरनेशनल क्रिमिनल कोर्ट की देखरेख करने वाले एक निगरान दल, जेंडर जस्टिस के लिए महिलाओं की पहलें की अध्यक्ष।

हाल ही में जीवन और काम
----------------------

मिश्रा ने एशिया में सेक्स वर्कर्स के अधिकारों पर कई अकादमिक पेपर लिखे हैं, जिनमें प्रोटेक्टिंग द राईटस ऑफ़ सेक्स वर्कर्स: द इंडियन एक्सपीरीऐंस, हार्वर्ड स्कूल ऑफ़ पब्लिक हेल्थ हेल्थ एंड ह्यूमन राइट्स जर्नल में प्रकाशित किया गया था।

2005 में, उसने *कामुकता, लिंग और अधिकार: दक्षिण और दक्षिण पूर्व एशिया में सिद्धांत और व्यवहार  की खोज*  (सेज़ प्रकाशन) राधिका चंद्रिरमनी के साथ मिल कर लिखी। यह पुस्तक दक्षिण एशिया में कामुकता और अधिकारों से, शिक्षा और स्वास्थ्य सेवाओं से  ट्रांससेक्सुअलिटी, एड्स चिंताओं और उपचार, और वकालत को संबोधित है। 

वह एसोसिएशन फ़ॉर विमेन राइट्स इन डेवलपमेंट (एड॰ ब्ल्यू॰ आई॰ डी॰) के एक बोर्ड के सदस्य थे, और 2005 में बोर्ड के अध्यक्ष चुने गए थे।

बाहरी कड़ियाँ
-------------

* Women's Initiatives for Gender Justice at iccwomen.org

### सन्दर्भ

1. ↑  से एक Cordaid साक्षात्कार[*मृत कड़ियाँ*]
2. ↑  "JSTOR सार". मूल से 5 मार्च 2016 को पुरालेखित. अभिगमन तिथि 16 मार्च 2017.
3. ↑  Bookfinder पृष्ठ Archived 2011-06-07 at the Wayback Machine के बारे में काम
4. ↑  से पूर्ण रिपोर्ट Archived 2010-02-18 at the Wayback Machine के AWID अंतरराष्ट्रीय मंच पर महिलाओं के अधिकारों.
११० किलोवोल्ट का एक सिरैमिक कुचालक
कम वोल्टेज के तारों को आपस में विद्युतरोधी बनाने के लिये पीवीसी का उपयोग होता है।
**विद्युतरोधी** (Insulator) वे पदार्थ होते हैं जो तुलनात्मक रूप से विद्युत धारा के प्रवाह का विरोध करते हैं या जिनमें से होकर समान स्थितियों में बहुत कम धारा प्रवाहित होती है। लकड़ी (सूखी हुई), बैकेलाइट, एस्बेस्टस, चीनी मिट्टी, कागज, पीवीसी आदि कुचालकों के कुछ उदाहरण हैं। वैद्युत प्रौद्योगिकी में जिस तरह सुचालकों, अर्धचालकों एवं अतिचालकों के विविध उपयोग हैं, उसी प्रकार कुचालकों के भी विविध प्रकार से उपयोग किये जाते हैं। ये सुचालक तारों के ऊपर चढ़ाये जाते हैं; विद्युत मशीनों के वाइंडिंग में तारों की परतों के बीच उपयोग किये जाते हैं; उच्च वोल्टता की लाइनों को खम्भों या तावरों से आश्रय देने (लटकाने/झुलाने) आदि विविध कामों में प्रयुक्त होते हैं।

इन्हें भी देखें
---------------

* विद्युत चालकता
* विद्युत चालक
* प्रतिरोधकता
* सुचालक
* अर्धचालक
* अतिचालकता

बाहरी कड़ियाँ
-------------

* US Glass Insulators Reference Site
* National Insulator Association - US site
* Teleramics - specialises in UK telegraph insulators with a railway bias
* One person's obsession with US telephone pole insulators
* Insulatorscanada
* Insulator Patent Reference Library - Contains over 2,800 US patents relating to electrical insulators and related items
* Hungarian Insulators
* Online Museum for Hemingray Glass Company items
* Hemingray Glass Insulator Database
शालिनी अजीत कुमार एक लोकप्रिय भारतीय अभिनेत्री हैं। उन्होंने बाल अभिनेत्री के रूप में कई फिल्मों में अभिनय किया है। 3 साल की उम्र में शालिनी ने मलयालम फिल्म एंटे मामाटीकुट्टियमक्कू से डेब्यू किया था। फिल्म नवोदय स्टूडियो के प्रोडक्शन में रिलीज हुई थी। शालिनी ने तेलुगु फिल्म जगदेकावीरुडु अतिलोकसुंदरी (1990) में चिरंजीवी के साथ अपनी छोटी बहन शमीली के साथ एक अनाथ लड़की की भूमिका निभाई। उन्हें बेबी शालिनी के नाम से जाना जाता है। उन्होंने कई सालों बाद बतौर हीरोइन फिल्म इंडस्ट्री में वापसी की। लीड रोल में शालिनी की पहली फिल्म अनियाति प्रवु थी जो सबसे बड़ी हिट रही थी। उसके बाद उन्होंने मलयालम और तमिल भाषाओं में कई सफल फिल्मों में अभिनय किया। कधलुक्कू मारियाधाई (1997), नीरम (1999), अमर कलाम (1999), अलाइपायुडे (2000) और पिरियादा वरम वेंदुम (2001) जैसी उनकी फिल्में उनके करियर की कुछ सबसे बड़ी हिट थीं। शालिनी ने साल 2000 में तमिल फिल्म अभिनेता अजीत कुमार से शादी की थी। दंपति के दो बच्चे हैं।

शुरुआती साल, व्यक्तिगत जीवन
---------------------------

उनका जन्म 20 नवंबर, 1979 को एक मलयाली परिवार में हुआ था।  उनके पिता बाबू केरल के कोल्लम और मां एलिस चेन्नई से हैं। उनके पिता एक अभिनेता बनने की इच्छा के साथ परिवार को चेन्नई ले गए। हालांकि वह इसे हासिल नहीं कर सके, लेकिन उन्होंने अपनी बेटियों के माध्यम से अपना सपना पूरा किया।  शालिनी ने चेन्नई के फातिमा मात एचआर सेक स्कूल, आदर्श विद्यालय और चर्च पार्क कॉन्वेंट से पढ़ाई की है। उनके बड़े भाई रिचर्ड ऋषि और छोटी बहन शमीली भी फिल्म इंडस्ट्री में बस गए। शालिनी बैडमिंटन भी बखूबी खेलती हैं। उन्होंने कुछ राज्य स्तरीय टूर्नामेंट खेले हैं।

संदर्भ
------

1. ↑  "Shalini Ajith shares adorable pic with husband Ajith on their 23rd wedding anniversary, see post". *www.hindustantimes.com* (अंग्रेज़ी में). 2023-04-25. अभिगमन तिथि 2023-05-03.
2. ↑  Ajith Shalini Marriage Ajith Kumar Wedding Photos Tamil Actor Details » Psyphil Celebrity Blog Archived 2008-09-02 at the Wayback Machine.
3. ↑  "संग्रह प्रतिलिपि". मूल से 2016-03-07 को पुरालेखित. अभिगमन तिथि 2016-12-24.
4. ↑  `Acting is a lot of responsibility' Archived 2007-07-12 at the Wayback Machine.
**जी॰ गंगाधरन नायर** (जन्म अक्तूबर 2, 1946) एक अंतर्राष्ट्रीय संस्कृत भाषा के विद्वान और आधुनिक युग में सामान्य बोलचाल की संस्कृत की दिशा में पथ प्रदर्शक रहे हैं। उन्होंने संस्कृत व्याकरण में पी॰एच॰डी॰ की शिक्षा पूरी की और रूसी और संस्कृत में एम॰ए॰ की डिग्रियाँ प्राप्त की थी। उनके पास संस्कृत कॉलेजों और विश्वविद्यालयों में शिक्षा का चालीस साल से अधिक का अनुभव है। उन्होंने पहल की और एम॰ फातिमा बीबी को शोध की दिशा में मार्गदर्शन दिया। फ़ातिमा पहली मुसलमान महिला है जिसने वेदान्त में शोध करके पी॰एच॰डी॰ की डिग्री प्राप्त की।

जीवन
----

### प्रारंभिक जीवन

जी॰ गंगाधरन नायर का जन्म अक्तूबर 2, 1946 को वड़ूर, केरल में लम्बे समय से प्रसिद्ध वी॰के॰ पिल्लै के परिवार में हुआ जो स्वतंत्रता सेनानी के रूप में अपनी एक अलग पहचान बना चुके थे और वह संस्कृत भाषा तथा देसी औषधी के विद्वान थे। गंगाधरन ने पारंपारिक शिक्षा स्वामि विद्यानंद तीर्थपद से प्राप्त की जो चट्टम्पी स्वामिकल के भक्त थे। आगे चलकर उन्होंने पूर्वी और पश्चिमी रूप की संस्कृत शिक्षा, विशेष रूप संस्कृत व्याकरण और भाषाविद्या तिरुवनन्तपुरम के सरकारी संस्कृत कॉलेज और केरल विश्वविद्यालय से प्राप्त की। इसके साथ-साथ उन्होंने रूसी भाषा और साहित्य में केरल विश्वविद्यालय के रूसी विभाग से उन्होंने एम॰ए॰ की डिग्री प्राप्त की।

गंगाधरन ने प्रो॰ एम॰एच॰ शास्त्री (जिनके सरकारी संस्कृत कॉलेज के पद पर गंगाधरन बाद में नियुक्त हुए थे), प्रो॰ वासुदेवन पोट्टी, प्रो॰ वी॰ वेंकटराजा शर्मा, प्रो॰ स्मिर्नोव, प्रो॰ वस्सिलयेव और प्रो॰ एलिसीवा जैसे प्रसिद्ध शिक्षकों से अपनी शिक्षा पूरी की। उन्होंने *उनादि सूत्र* पर शोध करके पी॰एच॰डी॰ की डिग्री प्राप्त की। भारत की इस प्राचीन शब्द-ज्ञान पर आधारित इस ग्रन्थ पर शोध-कार्य में प्रो॰ वेकटसुब्रमनिया अय्यर और डॉ॰ आर॰ करुणाकरन ने उनका मार्गदर्शन किया।

### कार्य

जी॰ गंगाधरन नायर श्री शंकराचार्य संस्कृत विश्वविद्यालय, कलादी में संस्कृत व्याकरण विभाग के प्रोफ़ेसर और अध्यक्ष रहे हैं। वे कोचिन विज्ञान और प्रौद्योगिकी विश्वविद्यालय के सेनेट के सदस्य, और राष्ट्रीय संस्कृत विश्वविद्यालय, तिरुपति के सेनेट के सदस्य रहे हैं।

वे रेवा, मध्यप्रदेश के ए॰पी॰ सिंह विश्वविद्यालय के पश्चिमी अध्ययन विभाग के विशेषज्ञ-सदस्य भी रहे। उन्हें विश्‍वविद्यालय अनुदान आयोग ने रविन्द्र भारती विश्वविद्यालय, कोलकाता के संस्कृत विभाग के डी॰आर॰एस॰ की सलाहकार समिति में नामज़द किया है। गंगाधरन शुक्रेन्द्र ओरियंटल रिसर्च इंस्टिट्यूट, कोचिन के शिक्षा कौन्सिल के अध्यक्ष भी हैं। इसी संस्था की शोध-पत्रिका के सम्पादकीय बोर्ड के वे अध्यक्ष भी हैं। उन्होंने पाठ्य विवेचन (hermeneutics) पर काफ़ी शोध किया है और विशेष रूप से प्राचीन पाठ्य विवेचन पर लिखा है। उन्होंने नारायन भट्ट और गैर-पनिनी प्रभाव  पर लिखा गया शोध-लेख पनिनी से हटकर संस्कृत व्याकरण की वैकल्पित दिशा पर एक विस्तृत खोज मानी जाती है।

### सेवा-निवृत्ति के पश्चात का जीवन

श्री शंकराचार्य संस्कृत विश्वविद्यालय से सेवा-निवृत्ति के पश्चात गंगाधरन नायर संसार भर में बोलचाल की भाषा संस्कृत का प्रचार कर रहे हैं और इस दिशा में भारत और अमरीका में कई लेक्चर दे चुके हैं।

सन्दर्भ
-------

1. ↑  "संग्रहीत प्रति". मूल से 30 मार्च 2017 को पुरालेखित. अभिगमन तिथि 13 नवंबर 2016.
2. ↑  "संग्रहीत प्रति". मूल से 8 नवंबर 2012 को पुरालेखित. अभिगमन तिथि 13 नवंबर 2016.
3. ↑  "संग्रहीत प्रति". मूल से 10 जुलाई 2011 को पुरालेखित. अभिगमन तिथि 13 नवंबर 2016.
4. ↑  "संग्रहीत प्रति". मूल से 7 जुलाई 2011 को पुरालेखित. अभिगमन तिथि 13 नवंबर 2016.
शेख गालिब साहिब एक भारतीय राष्ट्रवादी मुस्लिम स्वतंत्रता सेनानी थे, जो भारत की संविधान सभा के सदस्य तथा बाद में उन्होंने राज्यसभा के सदस्य के रूप में कार्य किया।

### जीवन परिचय

शेख गालिब साहिब का जन्म 15 जुलाई 1904 ई• में आंध्र प्रदेश राज्य के ज़िला गुंटूर में हुआ था। उनके पिता शेख चिंगी शाह और माता अमीना बी थी।

वह गुंटुर में स्वतंत्रता सेनानियों की निस्वार्थ गतिविधियों से प्रेरित होकर 1928 में कांग्रेस में शामिल हों गए और खुद को राष्ट्रीय आंदोलन में समर्पित करने में लग गए।

1930 में उन्हें गांधी जी की दांडी मार्च में भाग लेने पर जेल में डाल दिया गया। उन्होंने (1937 -1941) तक मुस्लिम जनसंपर्क आन्दोलन का नेतृत्व किया। उसी अवधि के दौरान उन्हें गुंटूर नगर परिषद का सदस्य चुना गया।

1942 में महात्मा गांधी के भारत छोड़ो आंदोलन में सक्रिय रूप से भाग लिया। जिसकी वजह से उन्हें जेल जाना पड़ा। कठोर कारावास की वजह से उनका स्वास्थ्य खराब होने लगा था, इस कारण उन्हें जेल से रिहा कर दिया गया।

1947 के भारत विभाजन का तथा मुस्लिम लीग की विभाजनकारी राजनीति से लोगों को सचेत किया स्वतंत्रता के बाद वह भारत की संविधान सभा का सदस्य मनोनीत किया गया

बाद उन्होंने (1958-69) आंध्र प्रदेश राज्य विधानपरिषद के सदस्य के रूप में काम किया। भारतीय राष्ट्रीय आंदोलन में तथा देश और लोगों की सेवा करने वाले 21 अगस्त 1970 को शेख साहब का निधन हो गया।
**चंद्रशेखरसिंह सामन्त** (1835 - 1904) ओडिशा निवासी भारतीय ज्योतिषी थे। इन्होने 'सिद्धान्तदर्पण' नामक एक ज्योतिषग्रन्थ की रचना की जो संस्कृत भाषा तथा ओड़िया लिपि में है।

परिचय १० लाइन
-------------

इनका जन्म सन्‌ 1835 में पुरी के पास की खंडपाड़ा नामक एक छोटी रियासत के राजवंश में हुआ था। कुछ वैधानिक कठिनाइयों के कारण राजगद्दी अन्य को मिली तथा इन्होंने अपना जीवन गरीबी में बिताया।

उड़िया साहित्य के साथ साथ इन्हें संस्कृत के व्याकरण, काव्य तथा साहित्य की उच्च शिक्षा मिली। इनके पिता ने, जो स्वयं अच्छे विद्वान थे, इन्हें ज्योतिष का ज्ञान कराया। उड़िया और संस्कृत को छोड़ अन्य भाषाओं का ज्ञान इन्हें न था और न उस समय छपी हुई पुस्तकें ही उपलब्ध थीं, परंतु ग्रह, नक्षत्र और तारों की विद्या ने इन्हें आकर्षित किया। फलत: ताड़पत्रों पर हस्तलिखित, गणित ज्योतिष के प्राचीन सिद्धांत ग्रंथों का इन्होंने अध्ययन आरंभ किया। इन्हें यह देखकर बड़ा आश्चर्य हुआ कि इन ग्रंथों के कथनों और निरीक्षण से देखी हुई बातों में बड़ा भेद था। अतएव इन्होंने आवश्यक सरल यंत्रों का स्वयं निर्माण किया तथा ग्रहों और नक्षत्रों के उदय, अस्त और गति का, बिना किसी दूरदर्शक यंत्र की सहायता के, निरीक्षण कर अपनी नापों और फलों को उड़िया लिपि तथा संस्कृत भाषा के लिखे सिद्धांतदर्पण नामक ग्रंथों में नियमानुसार क्रमबद्ध किया।

भारतीय ज्योतिषियों में केवल चंद्रशेखर ही ऐसे थे जिन्होंने चंद्रमा की गति के संबंध में स्वतंत्र तथा मौलिक रूप से चांद्र क्षोभ, विचरण और वार्षिक समीकार का पता लगाया। पहले के भारतीय ग्रंथों में इनका कहीं पता नहीं है। इन्होंने और लंबन की अधिक यथार्थ नाप भी ज्ञात की। बिना किसी दूरदर्शक की सहायता तथा गाँव में बनाए, सस्ते और सरल यंत्रों से ज्ञात की गई इनकी नापों की परिशुद्धता की भूरि भूरि प्रशंसा यूरोपीय विद्वानों ने की है।

मॉण्डर (Maunder) के अनुसार यूरोपीय ज्योतिषियों द्वारा आधुनिक, बहूमूल्य एवं जटिल यंत्रों की सहायता से ज्ञात की हुई नापों और इनकी नापों में आश्चर्यजनक अत्यल्प अंतर है। यह अंतर बुध के नाक्षत्रकाल में केवल 0.00007 दिन तथा शुक्र के नाक्षत्रकाल में केवल 0.0028 दिन है। इनकी दी हुई ग्रहों की रविमार्ग (क्रांति वृत्त) से कक्षानति की नाप चाप की एक कला तक शुद्ध है। इन बातों से इनके कार्य की महत्ता का ज्ञान होता है।

ज्योतिष विद्या (फलित और गणित) से ग्रामवासियों की सेवा करते हुए, इन्होंने सारा जीवन गरीबी में साधुओं सा बिताया। ये बालकों के समान सरल स्वभाव के, अति धार्मिक तथा सत्यवादी थे। इन्होंने अपने सारे जीवन का परिश्रम, अर्थात्‌ स्वरचित बृहद्ग्रंथ सिद्धांतदर्पण जगन्नाथ जी को समर्पित किया था और उन्हीं की पुरी में सन्‌ 1904 में इन्होंने मोक्षलाभ किया।

इन्हें भी देखें
---------------

* सिद्धान्तदर्पण

बाहरी कड़ियाँ
-------------

* Pathani Samanta : The Great Hindu Astrologer
* person.html Samanta Chandrasekhar[*मृत कड़ियाँ*]


1. ↑  Error: Unable to display the reference properly. See the documentation for details.
**वासुदेव वामन शास्त्री खरे** (जन्म सं. १८५८, मृत्यु सं. १९२४) प्रसिद्ध शिक्षाविद तथा इतिहासकार थे।

परिचय
-----

इनका जन्म कोंकण के गुहागर नामक गाँव में हुआ थे। प्रारंभिक शिक्षा वहीं पर प्राप्त करने के बाद सतारा में आपने अनंताचार्य गजेंद्रगडकर के पास संस्कृत का विशेष अध्ययन किया। उसके बाद पूना के न्यू इंग्लिश स्कूल में संस्कृत के अध्यापक के रूप में उनकी नियुक्ति उनके जीवन की महत्वपूर्ण घटना थी। यहीं पर लोकमान्य तिलक के साथ उनका परिचय और दृढ़ स्नेह हुआ। "केसरी" और "मराठा" से उनका संबंध उनके जन्म से ही था। तिलक जी की प्रेरणा से वे मिरज के नए हाई स्कूल में संस्कृत के अध्यापन का काम करने लगे। यहीं उन्होंने ३० वर्षों तक विद्यादान का कार्य किया, यहीं पर अंग्रेजी भाषा का अध्ययन किया तथा इतिहास अन्वेषण के प्रति रुचि यहीं पर उनमें उत्पन्न हुई थी। लगभग २७ वर्षों तक पटवर्धन दफ्तर के अमूल्य ऐतिहासिक साधनों का अध्ययन कर "ऐतिहासिक लेखसंग्रह' के रूप में उसे उन्होंने महाराष्ट्र को दिया।

बचपन से ही वे कविता किया करते थे। "यशवंतराव" नामक एक महाकाव्य की उन्होंने रचना की थी। संस्कृत पढ़ाते समय संस्कृत श्लोकों का समवृत्त मराठी अनुवाद अपने विद्यार्थियों को सुनाते थे। शिक्षक के रूप में वे बहुत अनुशासनप्रिय थे। वे नाटककार भी थे। गुणोत्कर्ष, तारामंडल, उग्रमंडल आदि अनेक ऐतिहासिक नाटकों की उन्होंने रचना की। इसके अतिरिक्त नाना फणनवीस चरित्र, हरिवंशाची बखर, इचल करंजी चा इतिहास, मालोजी व शहाजी, उनकी विशेष प्रसिद्ध पुस्तकें हैं।

परंतु उनकी कीर्ति इतिहास के प्रति सेवाओं के कारण चिरंतन है। उनके "ऐतिहासिक लेख संग्रह' में १७६० से १८०० तक के मराठों के इतिहास की विवेचना है। रसिक और विद्वान होने के नाते उनसे इतिहास के संबंध में अनेक नई बातें लोगों को सुनने को मिलती थीं। उनका अधिकतर जीवन गरीबी में बीता। उन्होंने बिना किसी की आर्थिक सहायता के अपने ही पैरों पर खड़े होकर श्रेष्ठ इतिहास अन्वेषक और ग्रंथकार के रूप से कीर्ति प्राप्त की थी। इन परिस्थितियों में लगभग तीन दशाब्दियों तक इतिहासअन्वेषण का जो ठोस और सुव्यवस्थित कार्य उन्होंने किया वह किसी भी उच्च कोटि के विद्वान्‌ के लिए अभिमानास्पद है। उनकी विवेचनाशक्ति तथा सारग्रहण करने की क्षमता अद्भत थी। ठोस और बृहत्‌ आधार पर वे अपने मतों का स्थिर करते थे इसीलिए वे अकाट्य और अबाधित रहते थे। इस सुदीर्ध परिश्रम को उनका शरीर न सह सका। वे तपेदिक से पीड़ित हो गए और ११ जून १९२४ को मिरज में उनका देहांत हुआ।
**शेख रज्जाक अली** (28 अगस्त 1928 – 7 जून 2015)एक बांग्लादेशी राजनेता, उप कानून मंत्री और बांग्लादेशी संसद के उपाध्यक्ष व  दो बार के अध्यक्ष थे। 7 जून 2015 को उनका निधन हो गया।

उनका जन्म, 1928 में खुलना जिला के पाईकगाछा के हितमपुर गाँव में हुआ था। और उन्होंने ढाका विश्वविद्यालय से 1952 मे अर्थशास्त्र में एॅमए की डिगरी प्राप्त की और बाद में उसी विश्वविद्यालय से बंगाली साहित्य में एॅमए भी किया, और फिर वहीं से एॅलएॅलबी भी 1954 में किया।

उन्होंने बांग्लादेशी स्वतंत्रता संग्राम में रकृय भागीदारी दीथी। और 1952 के भाषा आंदोलन, 1969 के जन आंदोलन और 1971 की बांग्लादेश मुक्ति युद्ध में जम कर हिस्सा लिया था। साथ ही 1982-90 के एकतंत्र के खिलाफ आंदोलन मेंभी वे सक्रिय थे।

इन्हें भी देखें
---------------

* बांग्लादेशी संसद के अध्यक्ष
* बांग्लादेश की संसद
* बांग्लादेश मुक्ति युद्ध

सन्दर्भ
-------

1. ↑  "সাবেক স্পিকার শেখ রাজ্জাক আলী আর নেই". The Daily Janakantha. June 7, 2015.
2. ↑  মাহবুবুর রহমান মুন্না (June 7, 2015). "নীরবেই চলে গেলেন রাজ্জাক আলী!". Banglanews24. मूल से 9 जून 2015 को पुरालेखित. अभिगमन तिथि 27 मई 2016.

बाहरी कड़ियाँ
-------------
यह लेख हिन्दी फ़िल्म के बारे में है। सिंहासन बत्तीसी की दूसरी पुतली के लिए, चित्रलेखा (सिंहासन बत्तीसी) देखें।
चित्रलेखा 1964 में बनी हिन्दी भाषा की फिल्म है जो भगवती चरण वर्मा द्वारा रचित हिन्दी उपन्यास ‘चित्रलेखा**’** (1934) पर आधारित है। फिल्म के मुख्य कलाकार हैं अशोक कुमार, मीना कुमारी, प्रदीप कुमार और महमूद। फिल्म के निर्देशक है केदार शर्मा जिन्होंने इसी नाम से १९४१ में भी एक फिल्म बनाई थी। फिल्म रोचक है परंतु उपन्यास की तुलना में हलकी पड़ती है। जहाँ लेखक ने विभिन्न विचारधाराओं में संतुलन बनाये रखा फिल्म में ''योग' की अपेक्षा 'भोग' के पक्ष में असंतुलन देखने को मिलता है। साहिर लुधियानवी के गीत और रोशन का संगीत कर्ण प्रिय हैं। 'संसार से भागे फिरते हो' और 'मन रे तू काहे न धीर धरे' आज भी लोकप्रिय हैं।

संक्षेप
-------

चरित्र
------

मुख्य कलाकार
------------

* अशोक कुमार - कुमारगिरि
* मीना कुमारी - चित्रलेखा
* प्रदीप कुमार
* महमूद
* मिनू मुमताज़
* ज़ेब रहमान
* अचला सचदेव - गायत्री देवी
* बेला बोस
* नीता

दल
--

संगीत
-----

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

* *चित्रलेखा*  इंटरनेट मूवी डेटाबेस पर
मुम्बई में वासुदेव बलवंत फडके की मूर्ति
**वासुदेव बलवंत फडके** (4 नवम्बर 1845 – 17 फ़रवरी 1883) भारत के स्वतंत्रता संग्राम के क्रांतिकारी थे जिन्हें **आदि क्रांतिकारी** कहा जाता है। वे ब्रिटिश काल में किसानों की दयनीय दशा को देखकर विचलित हो उठे थे। उनका दृढ विश्वास था कि 'स्वराज' ही इस रोग की दवा है। 

जिनका केवल नाम लेने से युवकोंमें राष्ट्रभक्ति जागृत हो जाती थी, ऐसे थे वासुदेव बलवंत फडके। वे भारतीय स्वतंत्रता संग्रामके आद्य क्रांतिकारी थे। उन्होंने स्वतंत्रता प्राप्ति के लिए सशस्त्र मार्ग का अनुसरण किया। अंग्रेजों के विरुद्ध विद्रोह करने के लिए लोगों को जागृत करने का कार्य वासुदेव बलवंत फडके ने किया। महाराष्ट्र की कोळी, भील तथा धांगड जातियों को एकत्र कर उन्होने 'रामोशी' नाम का क्रान्तिकारी संगठन खड़ा किया। अपने इस मुक्ति संग्राम के लिए धन एकत्र करने के लिए उन्होने धनी अंग्रेज साहुकारों को लूटा। 

फडके को तब विशेष प्रसिद्धि मिली जब उन्होने पुणे नगर को कुछ दिनों के लिए अपने नियंत्रण में ले लिया था। २० जुलाई १८७९ को वे बीजापुर में पकड़ में आ गए। अभियोग चला कर उन्हें काले पानी का दंड दिया गया। अत्याचार से दुर्बल होकर एडन के कारागृह में उनका देहांत हो गया।

बाहरी कड़ियाँ
-------------

* वासुदेव बलवंत फडके
* भारत कोश पर वासुदेव बलवन्त फड़के
विपणन एवं निरिक्षण निदेशालय

विपणन और निरीक्षण निदेशालय (DMI), कृषि और किसान कल्याण मंत्रालय के तहत कृषि, सहकारिता और किसान कल्याण विभाग के एक संबद्ध कार्यालय, एकीकृत विकास के लिए कृषि विपणन नीतियों और कार्यक्रमों को लागू करने के लिए वर्ष 1935 में स्थापित किया गया था। किसानों के साथ-साथ उपभोक्ताओं के हितों की रक्षा के लिए देश में कृषि और अन्य संबद्ध उपज का विपणन। यह केंद्र और राज्य सरकारों के बीच घनिष्ठ संबंध बनाए रखता है।

संगठनात्मक चार्ट
DMI के बारे में
निदेशालय का नेतृत्व भारत सरकार के कृषि विपणन सलाहकार और फरीदाबाद (हरियाणा) में अपना प्रधान कार्यालय, नागपुर (महाराष्ट्र) में शाखा प्रधान कार्यालय और दिल्ली, मुंबई, चेन्नई, कोलकाता, हैदराबाद, चंडीगढ़, जयपुर में 11 क्षेत्रीय कार्यालय हैं। लखनऊ, भोपाल, कोच्चि और गुवाहाटी और नागपुर में सेंट्रल एगमार्क प्रयोगशाला। इसके अलावा, नीचे दिए गए विवरणों के अनुसार पूरे देश में 27 उप-कार्यालय और 11 क्षेत्रीय एगमार्क प्रयोगशालाएं (आरएएल) फैली हुई हैं: -

क्र.सं. क्षेत्रीय कार्यालय उप-कार्यालय क्षेत्रीय एगमार्क प्रयोगशालाएँ
1 दिल्ली देहरादून ओखला
2 कोलकाता 1. पटना 2. भुवनेश्वर 3. रांची कोलकाता
3 मुंबई 1. नासिक 2. अहमदाबाद 3. राजकोट 4. सूरत 5. मडगाँव 6. पुणे 7. सांगली 8. नागपुर 1. मुंबई 2. राजकोट
4 भोपाल रायपुर भोपाल
5 चेन्नई 1. बैंगलोर 2. मदुरै 3. हुबली चेन्नई
6 कोच्चि 1. कालीकट 2. त्रिवेंद्रम कोच्चि
7 हैदराबाद 1. गुंटूर 2. विशाखपट्टनम गुंटूर
8 गुवाहाटी शिलांग 
9 लखनऊ 1. कानपुर 2. वाराणसी कानपुर
10 जयपुर - जयपुर
1 1 चंडीगढ़ 1. जम्मू 2. अमृतसर 3. अबोहर 4. शिमला अमृतसर

DMI के मुख्य कार्य निम्नलिखित हैं: - Google मानचित्र पर DMI कार्यालय
1 - राज्यों / केंद्र शासित प्रदेशों के कृषि उपज बाजारों के विनियमन, विकास और प्रबंधन पर सलाह देना।

2 - कृषि और कृषि उपज (ग्रेडिंग और मार्किंग) अधिनियम, 1937 के तहत कृषि और संबद्ध उपज के मानकीकरण और ग्रेडिंग को बढ़ावा देना।

3 - कृषि विपणन (ISAM) की एकीकृत योजना का प्रचार और कार्यान्वयन।

4 - कृषि विपणन अनुसंधान और सूचना नेटवर्क (एमआरआईएन) उप योजना का विकास और कार्यान्वयन।

5 - कृषि विपणन अवसंरचना (एएमआई) उप योजना का कार्यान्वयन।

6 - कृषि विपणन सुधार।

7 - कृषि विपणन में कर्मियों का प्रशिक्षण।

8 - मार्केटिंग एक्सटेंशन।

1. ↑  Ministry of Agriculture and Farmers Welfare, Govt of India. "विपणन एवं निरिक्षण निदेशालय".. Ministry of Agriculture and Farmers Welfare, Govt of India. मूल से 18 अगस्त 2019 को पुरालेखित. अभिगमन तिथि 3 जनवरी 2020. `|website=` में बाहरी कड़ी (मदद)
*विक्टर ह्यूगो, 1883*
प्रतिभा के धनी **विक्टर ह्यूगो** ने 16 वर्ष की आयु में ही राष्ट्रीय कविता लिखकर ख्याति के अंकुर संजो लिए। 25 वर्ष के होते-होते ह्यूगो युवा लेखक के रूप में फ्रांस भर में विख्यात हो गए। उनकी ख्याति उनकी आयु के साथ बढती ही गई और 1885 में जब उनकी मृत्यु हुई तो वे 83 वर्ष के थे; मगर उनकी अर्थी के पीछे इतना जनसमूह था कि फ्रांस में उस शताब्दी में किसी की अर्थी के पीछे इतनी भीड़ न थी। यह था उनकी शताब्दियों तक चलनेवाली ख्याति का एक प्रमाण।

विश्व के महान लेखकों में श्री ह्यूगो आज भी जीवित हैं। अटपटी घटनाओं और भावनाओं के 19वीं सदी के लेखकों में उनका तीसरा स्थान है। बाल्टर स्काट लार्ड बायरन की भाँति वे प्रसिद्ध रोमानी लेखक माने जाते हैं। कहानीकार, कवि, नाटककार और उपन्यासकार-वे क्या कुछ नहीं थे !

इस प्रतिभा का जन्म 1802 में फ्रांस में हुआ। 20 वर्ष की आयु में बचपन की प्रेमिका फॉसर से विवाह किया और 1827 में ‘कामवेल’, नाटक पर भारी ख्याति अर्जित की। 1831 में हंचबैक आफर नात्रे दम’ लिखकर उन्होंने विश्व के महान लेखकों में अपना स्थान बना लिया।

नेपोलियन तृतीय के तानाशाही व्यवहार के प्रति उग्रता प्रकट करने पर उन्होंने फ्रांस छोड़कर गुर्नसी टापू में 19 वर्ष बिताए और वहीं अपने जीवन की श्रेष्ठ और प्रिय रचनाएँ रचीं। गरीब और शोषितों के समाज के अन्याय के प्रति खाका खींचनेवाला उपन्यास ‘लास मिजरेबुलस’ मानव के निर्दय व्यवहार की कहानी-‘द मैन हू लाफ्स’, तथा समुद्री संघर्ष की वैज्ञानिक कहानी ‘टायलर्स ऑफ द सी’ उन्होंने इसी निर्वासन में लिखीं। 1870 में नेपोलियन के पतन के साथ ही इनके लाखों अनुयायियों ने इन्हें फ्रांस वापस बुला लिया।
**विकृत प्रोत्साहन** एक ऐसा प्रोत्साहन होता है जिसका परिणाम अनायास और अवांछनीय होता है जो इसके कर्ताओं की मंशा के विपरीत होता है। विकृत प्रोत्साहन नकारात्मक अनपेक्षित परिणाम का एक प्रकार है। 

ब्रिटिश सरकार दिल्ली में जहरीले कोबरा सांपों की बढ़ती संख्या को लेकर चिंतित थी। इसलिए सरकार ने हर मृत कोबरा के लिए एक इनाम की पेशकश की। प्रारंभ में यह रणनीति सफल रही क्योंकि इनाम के लिए लोगों ने बड़ी संख्या में सांप मार दिए। किंतु बाद में कुछ बुद्धिमान लोगों ने अधिक पैसा कमाने के लिए कोबरा पालना करना शुरू कर दिया। जब सरकार को इस बारे में पता चला, तो उसने इनाम कार्यक्रम समाप्त कर दिया गया। इस कारण अब कोबरा पालने वालों के सांप बेकार हो गए, तो उन्होंने उन्हें खुले में छोड़ दिया। परिणामस्वरूप, जंगली कोबरा की आबादी पहले से कहीं ज़्यादा बढ़ गई।   

इससे कोबरा प्रभाव शब्द की व्युत्पत्ति हुई, जो किसी ऐसी स्थिति का वर्णन करने के लिए इस्तेमाल किया जाता है, जहां समस्या का समाधान करने का प्रयास वास्तव में समस्या को बदतर बना देता है।

यह सभी देखें
------------

\* Conflict of interest
* Moral hazard
* Perverse subsidies
* Social trap
* Superimposed schedules
* Tragedy of the commons
* Welfare trap
* Fossil fuel subsidies

संदर्भ
------

1. ↑  Siebert, Horst (2001). *Der Kobra-Effekt. Wie man Irrwege der Wirtschaftspolitik vermeidet* (जर्मन में). Munich: Deutsche Verlags-Anstalt. आई॰ऍस॰बी॰ऍन॰ 3-421-05562-9.
2. ↑  Schwarz, Christian A. (1996). *NCD Implementation Guide*. Carol Stream Church Smart Resources. पृ॰ 126. Cited in Brickman, p. 326.

आगे की पढाई
-----------

* Sloan, John III; Kovandzic, Tomislav V.; Vieraitis, Lynee M. (2002). "Unintended Consequences of Politically Popular Sentencing Policy: The Homicide-Promoting Effects of 'Three Strikes' in U.S. Cities (1980–1999)". *Criminology & Public Policy*. **1** (3): 399–424. डीओआइ:10.1111/j.1745-9133.2002.tb00100.x.
चंद्रभागा समुद्र तट 
**चंद्रभागा समुद्र तट** भारत के ओडिशा राज्य में पुरी जिले में कोणार्क के सूर्य मंदिर के पूर्व में तीन किलोमीटर दूरीपर स्थित है।  इसकी दुरी पुरी शहर से ३० किमी हे । पेहले चंद्रभागा को कुष्ठरोगियों के लिए प्राकृतिक इलाज का स्थान माना जाता था। कोणार्क के तट पर चंद्रभागा समुद्र तट भारत का पहला ब्लू फ्लैग प्रमाणन प्राप्त करने वाला देश बन गया है - जो पर्यावरण के अनुकूल स्वच्छ समुद्र तटों के लिए एक टैग है, जो पर्यटकों के लिए अंतर्राष्ट्रीय मानकों की सुविधाओं से सुसज्जित है।

पौराणिक संदर्भ
--------------

पौराणिक the शाम्ब( श्रीकृष्णजी के पुत्र) ने चन्द्रभागा नदी के मुहाने पर इलाज के लिए सूर्य भगवान की पूजा की, नदी सूख गई। यह एक शुष्क बिस्तर या एक संकीर्ण चाल के लिए कम है। यह किया गया है धार्मिक गतिविधि के लिए एक आदर्श स्थान। 

एक अन्य पौराणिक संदर्भ के अनुसार, एक ऋषि की बेटी, चंद्रभागा ने सूर्य देव के आकर्षण को उनके जादुई आकर्षण से पकड़ लिया। प्रेम में हाथ मांगने के लिए भगवान नीचे आए। चंद्रभागा ने स्वयं को भगवान को अर्पित नहीं किया। रोमांटिक वेदनाओं से घबराए देव ने भयभीत चंद्रभागा का पीछा किया, जो नदी में कूद गया और खुद को मार डाला, इस प्रकार अपनी शुद्धता की रक्षा करने में सफल रहा। उनके बलिदान को श्रद्धांजलि के रूप में, हर साल माघ महीने के पूर्णिमा पखवाड़े के 7 वें दिन, पूरे राज्य और बाहर से लोग नदी में एक पवित्र डुबकी लगाने के लिए इकट्ठा होते हैं जो उथले पूल तक कम हो जाता है, सूर्य देव को अर्घ्य देने और सूर्योदय का आनंद लेने के लिए। 

चंद्रभागा के बलिदान को भले ही भुला दिया गया हो, लेकिन उनका नाम जिस स्थान पर पड़ा है, उसे एक पवित्र तीर्थस्थल और राइजिंग सन के स्थान के रूप में याद किया जाता है। यह धार्मिक और ध्यान संबंधी गतिविधियों को प्रेरित करता रहता है। यह कवियों, कलाकारों और प्रेमियों के लिए एक बड़ा शिकार-मैदान रहा है। माना जाता है कि चंद्रभागा में एक पल का ठहराव   एक महान थकान-मरहम लगाने वाला। कोणार्क के असंख्य आगंतुक चंद्रभागा को सकारात्मक बनाते हैं   बंद करो। एक प्रकाश स्तंभ चंद्रभागा के करीब पाया जा सकता है। 

चंद्रभागा समुद्री संसाधनों में समृद्ध है। प्रवासन से मछुआरों की एक बड़ी कॉलोनी अधिकतम लोगों को सूखे नदी के मुहाने के बगल में आंध्र प्रदेश ग्रामीण क्षेत्रों में मिलती है। []

[  ]

नोट्स और संदर्भ
---------------

1. ↑  "Chandrabhaga Beach, Konark". *Visit Odisha*. Odisha Tourism. मूल से 2 August 2012 को पुरालेखित. अभिगमन तिथि 31 May 2012.
2. ↑
3. ↑  "Puri: Tourism". *National Informatics Centre, Puri*. Puri District Administration. मूल से 26 April 2012 को पुरालेखित. अभिगमन तिथि 31 May 2012.

बाहरी कड़ियाँ
-------------

* YouTube.com
* Maps.google.com
जाँनसन मानव कामुकता

**वर्जिनिया जॉन्सन** पहली ऐसी महिला थी जिन्होंने इस विषय पर वैज्ञानिक अनुसंधानों के साथ अपनी बात रखी. उन्होंने विलियम मास्टर्स के शोध प्रयोगों में महिलाओं का नजरिया रखा।

पूर्व जीवन
----------

वर्जिनिया का जन्म स्प्रिंगफील्ड, मिसूरी, अमेरिका में 11 फ़रवरी 2013 को हुआ। उनके माता पिता किसान थे। उनके दादा-दादी एलडीएस चर्च के सदस्य थे और उनके पिता हेसे परम्परा के थे।

कार्य एवं व्यक्तिगत जीवन
------------------------

वर्जीनिया जॉन्सन ने इंसान के सेक्स रिश्तों को लेकर अपने प्रयोगों की शुरुआत 30 साल की उम्र में की। तब तक उनका दो बार तलाक हो चुका था। वह स्वयं मां बन चुकी थीं और अपने परिवार के भरण-पोषण के लिए वाशिंगटन यूनिवर्सिटी में नौकरी तलाश रही थीं। वहाँ स्त्रीरोग विशेषज्ञ विलियम मास्टर्स की सहायिका के बतौर उन्होंने काम करना आरम्भ किया। इसी समय उन दोनों में प्यार हो गया और आपस में विवाह कर लिया। सन् 1971 में उन्होंने विवाह किया और 20 वर्ष बाद उनका तलाक हो गया। विलियम मास्टर्स का 2001 में निधन हो गया। इंसानी कामुक व्यवहार को लेकर दोनों की दो किताबें बेस्टसेलिंग लिस्ट में शामिल हैं। 1996 में प्रकाशित "ह्मूमन सेक्सुअल रेस्पॉन्स" और 1970 में छपी "ह्यूमन सेक्सुअल इनएडक्यूएसी" ने पहली बार पूरे तर्क के साथ कामुक व्यवहार की पहेलियों को दुनिया के सामने रखा।

समाज से जुड़ाव
--------------

वर्जीनिया-जॉन्सन वैज्ञानिक दंपत्ति ने अपने प्रयोग के दौरान लगभग 700 लोगों की करीब दस हज़ार कामुक गतिविधियों का अध्ययन किया। वे कामुक गतिविधियों के दौरान थेरेपी लेने वाले की हृदयगति, मस्तिष्क की सक्रियता और मेटाबॉलिज्म का ध्यान रखते थे। अपने शोध की मदद से उन्होंने कामुक समस्याओं जिसमें शीघ्रपतन से लेकर नपुंसकता जैसी समस्याएं शामिल थीं, दूर कीं।

सन्दर्भ
-------

1. ↑  [ Archived 2013-07-31 at the Wayback Machine
2. ↑  "संग्रहीत प्रति". मूल से 2 अक्तूबर 2013 को पुरालेखित. अभिगमन तिथि 29 जुलाई 2013.
3. 1 2  "सेक्स पहेली का जवाब खोजने वाली वैज्ञानिक का निधन". बीबीसी हिन्दी. 28 जुलाई 2013,12:20 IST. मूल से 29 जुलाई 2013 को पुरालेखित. अभिगमन तिथि 29 जुलाई 2013. `|date=` में तिथि प्राचल का मान जाँचें (मदद)
चाम लिपि में १०वीं शताब्दी का शिलालेख, पो नगर, ९६५ ई
**चाम लिपि** ब्राह्मी लिपि से व्युत्पन्न एक लिपि है। यह चाम भाषा को लिखने के लिये प्रयुक्त होती है जो एक आस्ट्रोनेशियायी भाषा है। वियतनाम और कम्बोडिया के लगभग ढाई लाख लोग इसे बोलते हैं। यह लिपि देवनागरी की तरह बायें से दायें लिखी जाती है।

चाम लिपि दक्षिण भारत की ग्रंथ लिपि से लगभग २०० ई के समय व्युत्पन्न हुई थी। ग्रन्थ लिपि से व्युत्पन्न होने वाली आरम्भिक लिपियों में से एक है। हिन्दू धर्म तथा बौद्ध धर्म का जब दक्षिण-पूर्व एशिया में प्रसार हुआ तो यह लिपि वहाँ पहुँची। चम्पा सभ्यता के हिन्दू मंदिरों में लिखे शिलालेख संस्कृत और चाम दोनों भाषाओं में हैं। सबसे पुराने शिलालेख माई सों (Mỹ Sơn) मंदिर के हैं और वे लगभग ४०० ई के हैं और अशुद्ध संस्कृत में हैं। इसके बाद के शिलालेख संस्कृत और चाम दोनों में मिलते हैं।

स्वर, व्यंजन, अंक
-----------------

यूनिकोड
-------

|  |
| --- |
| **Cham**Official Unicode Consortium code chart (PDF) |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+AA0x | ꨀ | ꨁ | ꨂ | ꨃ | ꨄ | ꨅ | ꨆ | ꨇ | ꨈ | ꨉ | ꨊ | ꨋ | ꨌ | ꨍ | ꨎ | ꨏ |
| U+AA1x | ꨐ | ꨑ | ꨒ | ꨓ | ꨔ | ꨕ | ꨖ | ꨗ | ꨘ | ꨙ | ꨚ | ꨛ | ꨜ | ꨝ | ꨞ | ꨟ |
| U+AA2x | ꨠ | ꨡ | ꨢ | ꨣ | ꨤ | ꨥ | ꨦ | ꨧ | ꨨ | ꨩ | ꨪ | ꨫ | ꨬ | ꨭ | ꨮ | ꨯ |
| U+AA3x | ꨰ | ꨱ | ꨲ | ꨳ | ꨴ | ꨵ | ꨶ |  |  |  |  |  |  |  |  |  |
| U+AA4x | ꩀ | ꩁ | ꩂ | ꩃ | ꩄ | ꩅ | ꩆ | ꩇ | ꩈ | ꩉ | ꩊ | ꩋ | ꩌ | ꩍ |  |  |
| U+AA5x | ꩐ | ꩑ | ꩒ | ꩓ | ꩔ | ꩕ | ꩖ | ꩗ | ꩘ | ꩙ |  |  | ꩜ | ꩝ | ꩞ | ꩟ |
| **Notes**
1.**^** As of Unicode version 7.0
2.**^** Grey areas indicate non-assigned code points |

इन्हें भी देखें
---------------

* ग्रन्थ लिपि
* बाली लिपि
* वियतनामी लिपि
**विधिक पृथकन** (Legal separation या judicial separation) एक विधिक प्रक्रिया है जिसके माध्यम से कोई विवाहित युग्म (married couple) विधिक रूप से विवाहित रहते हुए भी वास्तव में पृथक होकर रह सकता है। इसे विधिक पृथक्करण या न्यायिक पृथकन भी कहते हैं। यह किसी न्यायालय के आदेश के रूप में होता है।

मुख्य तय किए जाने वाले मुद्दे
-----------------------------

विधिक पृथकन में न्यायालय द्वारा निम्न लिखित मुद्दों को तय किया जाता है:

* सन्तान की देखरेख
* सन्तान से मिलना
* संपत्ति का बटवारा

परीक्षण पृथकन
-------------

परीक्षण पृथकन एक ऐसे समय को कहा जाता है जब पति-पत्नी एक दूसरे से अलग रहते हैं और इस बात का निर्णय लेते हैं कि विवाह को जारी रखें या तलाक लें। परीक्षण पृथकन का विधि में कोई वास्तविक प्रभाव नहीं होता क्योंकि जहाँ विधिक पृथकन के विपरीत जिसमें न्यायालय हस्तक्षेप करते हुए सम्पत्ति बटवारे और अन्य दायित्वों को तय करता है, यहाँ केवल दो परिवार सदस्य एक-दूसरे के साथ रहने या अलग होने को तय करते हैं।

अलग रहना
--------

आधुनिक काल में कभी-कभी पति और पत्नी कार्य या किसी विशेष कारण से एक दूसरे से महीनों या कभी-कभी वर्षों अलग रहते हैं। इस प्रकार से अलग रहना विधिक पृथकन या परीक्षण पृथकन की श्रेणी में नहीं आता।

सन्दर्भ
-------

1. 1 2 3  "संग्रहीत प्रति". मूल से 3 सितंबर 2017 को पुरालेखित. अभिगमन तिथि 1 सितंबर 2017.
**विधानसभा चुनाव** भारत के राज्यों में कराए जाने वाले राज्य-स्तरीय चुनाव हैं। इन चुनावों में हर राज्य की जनता अपने राज्य-स्तर के शासन के लिए अपने प्रतिनिधियों का चुनाव करती है जिन्हें विधायक कहा जाता है। आम चुनावों से अलग इन चुनावों में चुने हुए विधायक राज्य-स्तर पर सरकार का गठन करते हैं। इन चुनावों में भाग लेने वाले राजनैतिक दल वह भी हो सकते हैं जो आम चुनावों में भाग लेते हैं और इसके अतिरिक्त विभिन्न राज्यों के अपनी-अपनी क्षेत्रीय दल भी हैं जो राज्य-विशेष में लोकप्रिय होते हैं जैसे तमिल नाडु में अन्ना द्रविड़ मुन्नेत्र कड़गम और पश्चिम बंगाल में तृणमूल कांग्रेस। यह चुनाव प्रति पाँच वर्ष में एक बार कराए जाते हैं। यदि अपना कार्यकाल पूरा करने से पूर्व कोई सरकार विधानसभा में बहुमत खो देती है तो यह चुनाव पाँच वर्ष से पहले भी कराए जा सकते हैं।

इन चुनावों में मतदान करने के लिए जो मापदण्ड हैं वह वहीं हैं जो लोकसभा चुनावों में मतदान करने के लिए हैं जैसे मतदाता का भारतीय नागरिक होना और उसकी आयु १८ वर्ष या ऊपर होना।

राज्यवार विधानसभा चुनाव
-----------------------

* उत्तराखण्ड
	+ २००२ उत्तराखण्ड विधानसभा चुनाव
	+ २००७ उत्तराखण्ड विधानसभा चुनाव
	+ २०१२ उत्तराखण्ड विधानसभा चुनाव

वर्षवार विधानसभा चुनाव
----------------------

* २००८ विधानसभा चुनाव
* २०१३ विधानसभा चुनाव
* २०१५ विधानसभा चुनाव
* २०१६ विधानसभा चुनाव
* २०१७ विधानसभा चुनाव

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

| * दे
* वा
* सं
भारत भारतीय चुनाव |
| --- |
| आम चुनाव | 
 1951 **·**  1957 **·**  1962 **·**  1967 **·**  1971 **·**  1977 **·**  1980 **·**  1984 **·** 1985 **·**  1989 **·**  1991 **·**  1992 **·**  1996 **·**  1998 **·**  1999 **·**  2004 **·**  2009 **·**  2014 |
| राज्य चुनाव | 
 1952 **·**  1998 **·**  2003 **·**  2004 **·**  2005 **·**  2006 **·**  2007 **·**  2008  **·**  2009  **·**  2010 **·**  2011 **·**  2012 **·**  2013  **·**  2014 **·**  2015 **·**  2016 **·**  2017 |


| * दे
* वा
* सं
भारत के राज्यों की विधानसभाएँ |
| --- |
| **भारत के राज्य** | अरुणाचल प्रदेश • असम •आंध्र प्रदेश • उत्तराखण्ड • उत्तर प्रदेश • उड़ीसा • कर्नाटक • केरल • गुजरात • गोआ • छत्तीसगढ़ • जम्मू और कश्मीर • झारखण्ड • तमिल नाडु • त्रिपुरा • नागालैण्ड • पंजाब • पश्चिम बंगाल • बिहार • मणिपुर • मध्य प्रदेश • महाराष्ट्र •मिज़ोरम • मेघालय • राजस्थान • सिक्किम • हरियाणा • हिमाचल प्रदेश |
| **केंद्र शासित प्रदेश** | दिल्ली • पुदुच्चेरी |
**वर्गबोली**, **पेशेवर बोली**, या **जार्गन** (jargon) किसी विशेष व्यवसाय, कार्यक्षेत्र या वर्ग द्वारा प्रयोग होने वाले विशेष शब्दों को कहा जाता है। वर्गबोली इसलिए विकसित हो जाती हैं क्योंकि "हर विज्ञान की अपनी विशेष भाषा होती है क्योंकि हर विज्ञान के अपने विशेष विचार होते हैं"। कठबोलियों की तरह वर्गबोली भी किसी विशेष वर्ग के लिए ऐसी चीज़ों के लिए शब्दों से भरी होती है जो उस वर्ग के लोगों महत्व या रूचि रखती हो। जहाँ कठबोली औपचारिक भाषा का भाग नहीं होती, वहाँ वर्गबोली अक्सर सभ्य और औपचारिक प्रयोग के लिए उचित मानी जाती है। वर्ग से बाहर वाले आम लोगों को अक्सर वर्गबोली तकनीकी, कठिन, विचित्र या न समझ आने वाली प्रतीत होती है, जबकि वर्ग के सदस्य उसका प्रयोग आसानी से करते हैं। उदाहरण के लिए संगणकों (कम्प्यूटरों) से परिचित लोग प्रायः 'बिट', 'बाइट', 'रैम', 'सीपीयू' और 'हेक्साडेसिमल' जैसे वर्गबोली शब्दों का प्रयोग करते हैं जिन्हें संगणकों से अपरिचित लोग बिलकुल नहीं समझ सकते।

इन्हें भी देखें
---------------

* कठबोली

सन्दर्भ
-------

1. ↑  The Wheels of Commerce Archived 2016-06-11 at the Wayback Machine, Fernand Braudel, pp. 234, University of California Press, 1983, ISBN 978-0-520-08115-4, *... Condillac in 1782 put it more simply: 'Every science requires a special language because every science has its own ideas' ...*
2. ↑  How to Make Our Own News: A Primer for Journalists and Environmentalists, John Maxwell, pp. 60, Canoe Press, University of the West Indies, 2000, ISBN 978-976-8125-64-4, *... Many scientists and other experts find it difficult to explain themselves to people who want to learn from them, because the experts use language which is too difficult for ordinary people to understand. Some of this is because every trade, art or profession has its own jargon or private language ...*
विधि निर्माण(Lawmaking)

विधि निर्माण का अर्थ है - क़ानून बनाने की प्रक्रिया। वस्तुतः यह प्रक्रिया शासन का आधार है। भारत में संविधान के प्रावधानों के अनुसार विधि निर्माण किया जाता है। आधुनिक लोकतंत्रों में विधि निर्माण का कार्य विधायिकाओं द्वारा किया जाता है। स्थानीय, क्षेत्रीय और राष्ट्रीय स्तर के निकाय(विधायिकाएं) उन विषयों पर विधियाँ बनाते हैं जो उनके अधिकार क्षेत्र में आते हैं। उक्त विधियाँ इन निकायों के क्षेत्राधिकार में बाध्यकारी होती हैं। ये निकाय कभी-कभी लॉबिस्टों, दबाव समूहों और पक्षपातपूर्ण विचारों से प्रभावित हो जाते हैं परन्तु यदि व्यवस्था उचित रूप से काम कर रही है तो ये निकाय अंततः उन मतदाताओं के प्रति उत्तरदायी होते हैं जो इन्हें चुनते हैं। चूंकि बजट भी एक विधिक विषय है अतः अनेक निकायों द्वारा विधि निर्माण के ज़रिए ही तय किया जाता है कि राजकीय निधि से व्यय किस प्रकार किया जाए।

तानाशाही और निरंकुश राजतंत्रों की एक मुख्य आलोचना यह की जाती है कि इनमें शासक कलम के एक झटके से क़ानून बना सकता है। परन्तु ऐसा तो लोकतंत्र में भी संभव है जहाँ कार्यपालिका ऐसे कार्यकारी आदेश पारित कर सकती है, जो विधिक बल रखते हैं। कभी-कभी कार्यकारी विभागों द्वारा जारी किए गए नियम भी विधिक शक्ति से युक्त होते हैं। विशेषरूपेण, मुक्तिवादी इसे लोकतंत्र के विरुद्ध बताते हुए इसकी निन्दा करते हैं किन्तु यह कार्यपद्धति आधुनिक शासन की मुख्य विशेषता हो गई है क्योंकि क़ानून बनने से पूर्व होने वाली बहस में लगने वाले समय को देखते हुए इसके बिना किसी व्यवस्था की कल्पना करना कठिन है। मुक्तिवादियों के अनुसार महत्वपूर्ण बात यह है कि यदि ऐसे कार्यकारी आदेश और विनियम विधायी जांच में खरे नहीं उतरते हैं, तो उन्हें लागू नहीं किया जाना चाहिए। इसीलिए ऐसी नीतियाँ बनाई गई हैं कि यदि किसी कार्यकारी आदेश की विधायी रूप से समीक्षा और पुष्टि नहीं की जाती है तो एक निश्चित अवधि के बाद वह निष्प्रभावी हो जाएगा।
**गीताध्यानम्** ९-श्लोकों का समूह है जिसे प्रायः भगवद्गीता के आरम्भ में जोड़ा जाता है। लेकिन यह मूल गीता का भाग नहीं है। सर्वेपल्लि राधाकृष्णन और नटराज गुरु का विचार है कि गीताध्यानम् वैष्णव तन्त्रसार से लिया गया है। स्वामी चिन्मयानन्द का विचार है कि यह मधुसूदन सरस्वती की रचना है। कुछ का विचार है कि इसकी रचना गीता के भाष्यकार श्रीधर स्वामी ने की है।

गीताध्यानम् को बड़ा सम्मान प्राप्त है। गीताध्यानम् के ये ९ श्लोक निम्नलिखित हैं- 

पार्थाय प्रतिबोधितां भगवता नारायणेन स्वयं

*व्यासेन ग्रथितां पुराणमुनिना मध्येमहाभारतम् ।*
*अद्वैतामृतवर्षिणीं भगवतीमष्टादशाध्यायिनीं*
*अम्ब त्वामनुसंदधामि भगवद्गीते भवद्वेषिणीम् ॥ १ ॥*
*नमोऽस्तु ते व्यास विशालबुद्धे फुल्लारविंदायतपत्रनेत्र ।*
*येन त्वया भारततैलपूर्णः प्रज्वालितो ज्ञानमयः प्रदीपः ॥ २ ॥*
*प्रपन्नपारिजाताय तोत्रवेत्रैकपाणये ।*
*ज्ञानमुद्राय कृष्णाय गीतामृतदुहे नमः ॥ ३ ॥*
*सर्वोपनिषदो गावो दोग्धा गोपालनन्दनः ।*
*पार्थो वत्सः सुधीर्भोक्ता दुग्धं गीतामृतं महत् ॥ ४ ॥*
*वसुदेवसुतं देवं कंसचाणूरमर्दनम् ।*
*देवकीपरमानन्दं कृष्णं वन्दे जगद्गुरुम् ॥ ५ ॥*
*भीष्मद्रोणतटा जयद्रथजला गांधारनीलोत्पला*
*शल्यग्राहवती कृपेण वहनी कर्णेन वेलाकुला ।*
*अश्वत्थामविकर्णघोरमकरा दुर्योधनावर्तिनी ।*
*सोत्तीर्णा खलु पांडवै रणनदी कैवर्तकः केशवः ॥ ६ ॥*
*पाराशर्यवचःसरोजममलं गीतार्थगन्धोत्कटं ।*
*नानाख्यानककेसरं हरिकथासद्वासनावासितम् ।*
*लोके सज्जनषट्पदैरहरहः पेपीयमानं मुदा ।*
*भूयाद्भारतपंकजं कलिमलप्रध्वंसि नः श्रेयसे ॥ ७ ॥*
*मूकं करोति वाचालं पंगुं लंघयते गिरिम् ।*
*यत्कृपा तमहं वन्दे परमानन्दमाधवम् ॥ ८ ॥*
*यं ब्रह्मा वरुणेन्द्ररुद्रमरुतः स्तुन्वन्ति दिव्यैः स्तवैः*
*वेदैः सांगपदक्रमोपनिषदैर्गायन्ति यं सामगाः ।*
*ध्यानावस्थिततद्गतेन मनसा पश्यन्ति यं योगिनो*
*यस्यान्तं न विदुः सुरासुरगणा देवाय तस्मै नमः ॥ ९ ॥*
गीशा का 'मेक-अप'
**गीशा** एक चीनी-जापानी शब्द जिसका अर्थ है, 'सुखकर गुणयुक्ता'। जापान में गाने तथा नाचनेवाली ऐसी कुमारियों के लिए यह शब्द प्रयुक्त होता है जो सामाजिक अवसरों पर तथा चायघरों आदि में लोगों का मनोरंजन करती हैं।

गीशा बनने की इच्छुक लड़कियों को बहुत कम अवस्था में ही गीत और नृत्य के साथ साथ उठने बैठने तथा शिष्टाचार की शिक्षा दी जाती है। इस संबंध में ध्यान देने योग्य बात यह है कि गीशा किसी भी अवस्था में पतिता नहीं समझी जातीं। भारत में देवदासियों को जो स्थान मिला था वही गीशाओं को मिला कहा जा सकता है। पर दोनों में कई स्पष्ट भेद हैं। देवदासियों का मुख्य कार्य देवता की सेवा था, जबकि गीशा का कार्य मंदिर आदि की सफाई तथा सज्जा में सहायता देने के अतिरिक्त स्पष्ट रूप से व्यक्तियों का मनोरंजन करना है, चाहे वे व्यक्ति भक्त हों या न हो।

गीशाओं का प्रशिक्षण समाप्त होने के बाद उनके साथ उनको शर्तनामे पर हस्ताक्षर करवाकर नियुक्त किया जाता है, पर विवाह के अतिरिक्त वे अन्य किसी भी प्रकार से स्वतंत्रता नहीं प्राप्त कर सकतीं। राष्ट्र की ओर से गीशा-वृत्ति के लिए शिक्षार्थिणियों तथा गीशाओं दोनों पर कर लगा होता है। शिक्षाÌथणियों पर कर कम होता है।

इसमें संदेह नहीं कि यह पुरुषप्रधान समाज की एक शोषक प्रथा है। अर्थव्यवस्था में स्त्रियों को समान भाग प्राप्त होने के साथ साथ यह प्रथा उठती जा रही है।

बाहरी कड़ियाँ
-------------

* Japanese Society Performing Arts \*Japanese Dance
* The apprentice geisha (maiko)'s explanation
* Photos of maiko by Naoyuki Ogino
* Photos of geisha and maiko by Lubomir Cernota
* Information on geisha and maiko from Japanlinked.com
* Geisha and Maiko of Gion, photos by François Bergeron
* Geisha and maiko photos by Frantisek Staud
**चिन्नायरासला हरिजनवाड़ा** भारतीय राज्य आंध्र प्रदेश के कडप्पा जिले का एक गाँव है । यह राजमपेट राजस्व मंडल के पोरममिला मंडल में स्थित है।

भूगोल
-----

चिन्नायारसला हरिजनवाड़ा में स्थित है 14°59′03″N 79°02′14″E﻿ / ﻿14.984276°N 79.037189°E﻿ / 14.984276; 79.037189

शिक्षा की सुविधा
----------------

---

 चिन्नायारसला हरिजनवाड़ा गाँव में एक प्राथमिक विद्यालय है।

गाँव में और उसके आसपास पर्यटक स्थल
----------------------------------

1। एसडीए चर्च 2। भेड़ा

पीने का पानी
------------

गांव में नलों द्वारा संरक्षित पेयजल की आपूर्ति की जा रही है। नल से शुद्ध नहीं होने वाले पानी की भी आपूर्ति की जाती है।

स्वच्छता
--------

अपशिष्ट जल खुले नालों से होकर बहता है। सीवेज खुले रूप से और सीवर के माध्यम से बहता है। सीवेज सीधे जलभृत में प्रवाहित होता है। गाँव में संपूर्ण स्वच्छता योजना लागू की जा रही है। शौचालय की कोई सामाजिक सुविधा नहीं है। घर के लिए कोई रीसाइक्लिंग प्रणाली नहीं है। कोई सामाजिक बायोगैस उत्पादन प्रणाली नहीं है। सड़कों पर कचरा निस्तारण किया जाता है।

संदर्भ
------

---

---

 1। मध्याह्न भोजन की रिपोर्ट कडप्पा जिले के प्राथमिक विद्यालयों में[*मृत कड़ियाँ*] स्कूली शिक्षा, सरकार और -प्रदेश के स्कूलों में है[*मृत कड़ियाँ*] । 

2। विकिमपिया में गांव नक्शा चिन्नायारसला हरिजनवाड़ा गांव नक्शा। 

3। स्वच्छ भारत लाभ की रिपोर्ट[*मृत कड़ियाँ*] चिन्नायारसला हरिजनवाड़ा गाँव।
**गीतावली** गोस्वामी तुलसीदास की काव्य कृति है। गीतावली तुलसीदास की प्रमाणित रचनाओं में मानी जाती है। यह ब्रजभाषा में रचित गीतों वाली रचना है जिसमें राम के चरित की अपेक्षा कुछ घटनाएँ, झाँकियाँ, मार्मिक भावबिन्दु, ललित रस स्थल, करुणदशा आदि को प्रगीतात्मक भाव के एकसूत्र में पिरोया गया है। ब्रजभाषा यहाँ काव्यभाषा के रूप में ही प्रयुक्त है बल्कि यह कहा जा सकता है कि गीतावली की भाषा सर्वनाम और क्रियापदों को छोड़कर प्रायः अवधी ही है।

'गीतावली' नामकरण जयदेव के गीतगोविन्द, विद्यापति की पदावली की परम्परा में ही है जो नामकरण मात्र से अपने विषयवस्तु को प्रकट करती है। गीतावली में संस्कृतवत तत्सम पदावली का प्रयोग सूरदास की लोकोन्मुखी ब्रजभाषा की तुलना में न केवल अधिक है बल्कि तुलसी के भावावेगों के व्यक्त करने में वह सहायक सिद्ध हुई है। रामचन्द्र शुक्ल के अनुसार हृदय के त्रिविध भावों की व्यंजना गीतावाली के मधुर पदों में देखने में आती है।

रामचन्द्र शुक्ल ने ‘हिन्दी साहित्य का इतिहास’ में लिखा है ‘गीतावली’ की रचना गोस्वामी जी ने सूरदास के अनुकरण पर ही की है। बाललीला के कई पद ज्यों के त्यों सूरसागर में भी मिलते हैं, केवल ‘राम’ ‘श्याम’ का अन्तर है। लंकाकाण्ड तक तो मार्मिक स्थलों का जो चुनाव हुआ है वह तुलसी के सर्वथाअनुरूप है। पर उत्तरकाण्ड में जाकर सूरपद्धति के अतिशय अनुकरण के कारण उनका गंभीर व्यक्तित्व तिरोहित सा हो गया है, जिस रूप में राम को उन्होंने सर्वत्र लिया है, उनका भी ध्यान उन्हें नहीं रह गया। सूरदास में जिस प्रकार गोपियों के साथ श्रीकृष्ण हिंडोला झूलते हैं, होली खेलते हैं, वही करते राम भी दिखाये गये हैं। इतना अवश्य है कि सीता की सखियों और पुरनारियों का राम की ओर पूज्य भाव ही प्रकट होता है। राम की नखशिख शोभा का अलंकृत वर्णन भी सूर की शैली में बहुत से पदों में लगातार चला गया है।

‘गीतावली’ मूलतः कृष्ण काव्य परम्परा की गीत पद्धति पर लिखी गयी रामायण ही है। गीतावली का वस्तु-विभाजन सात काण्डों में हुआ है। किन्तु इसका उत्तरकाण्द अन्य ग्रन्थों के उत्तरकाण्ड से बहुत भिन्न है। उसमें रामरूपवर्णन, राम-हिण्डोला, अयोध्या की रमणीयता, दीपमालिका, वसन्त-बिहार, अयोध्या का आनन्द, रामराज्य आदि के वर्णन में माधुर्य एवं विलास की रमणीय झाँकियाँ प्रस्तुत की गयीं हैं।

सन्दर्भ
-------

1. ↑  *तुलसी काव्य मीमांसा*. राजकमल प्रकाशन प्राइवेट लिमिटेड. २००८. आई॰ऍस॰बी॰ऍन॰ 9788171196869. मूल से 9 अक्तूबर 2014 को पुरालेखित. अभिगमन तिथि 6 अक्तूबर 2014.

बाहरी कड़ियाँ
-------------

* गीतावली (हिन्दी समय)
चिह्न के नियम

आपने संख्या रेखा के बारे में पढ़ा है । जिसमे बाई ओर चलने पर ऋण ( - ) चिह्न आता है व दाई ओर चलने पर धन ( + ) चिह्न आता है । 

यह तो हुई संख्या रेखा की बात लेकिन धन व ऋण दोनों चिह्न एक साथ आ जाये तब कैसे सवाल हल करते है  ?

3 -(- 3 ) + 4 = ? 

जैसा कि आप देख पा रहे है कि कोष्ठक के अंदर भी ऋण चिह्न है और बाहर भी ऋण चिह्न है । तब चिह्न का आपस मे गुणा होता है वहा पर धन (+) चिह्न बन जाता है 

जैसे :-  - × - = + 

ऋण × ऋण = धन 

3 - (- 3 ) + 4 =  3 + 3 + 4 = 10 

इसीप्रकार हम धन चिह्न का धन चिह्न से गुणा करते है तब भी धन (+) ही बनता है । 

जैसे :- + × + = + 

धन × धन  = धन 

अगर आपको एक सवाल इस प्रकार दिया है – 

5 + (-4) = ? 

अब हमारे पास दो चिह्न साथ में है जो कि एक धन (+) ओर एक  ऋण (-) चिह्न है ।  

तब इनका आपस मे गुणा करने पर ऋण (-) चिह्न बनता है । 

जैसे :-  + × - = - 

धन × ऋण = ऋण 

5 + (-4) = 5 – 4 = 1 

इस उदाहरण में पहले धन चिह्न था फिर ऋण चिह्न था अगर इसका 

ठीक उलट हो तो जैसे पहले ऋण चिह्न फिर धन चिह्न तब भी आपस मे गुणा करने पर हमें ऋण चिह्न ही मिलेगा । 

जैसे :-  - × + = -

ऋण × धन = ऋण 

अगर हम चारो नियम को एक बार मे इसप्रकार समझ सकते है – 

- × - = + 

ऋण × ऋण = धन 

+ × + = + 

धन × धन  = धन 

+ × - = - 

धन × ऋण = ऋण 

- × + = -

ऋण × धन = ऋण 

आइए हम इन नियमों से कुछ सवाल करना सीखें ।

9 - ( -4 ) = ?

-11 + (+3 ) =  ?

15 - ( + 7 ) = ?

14  + ( - 4 ) =  ?
**विपणन अनुसन्धान** (कतिपय सन्दर्भों में **व्यावसायिक अनुसन्धान** भी कहा जाता है) ग्राहकों या लक्षीकृत आपणन को एकत्रित करने के लिये एक समायोजित प्रयास है। निर्णायक प्रबन्धन का ये एक महत्त्वपूर्ण अङ्ग है। विरणन अनुसन्धान से सामान्यतः एक निश्चित परिभाषा स्वाकार की जाती है; तथापि, विशेषज्ञ व्यवसायी कदाचित् लक्ष्य को चित्रित करना चाहें, उस में जब विपणन अनुसन्धान अनेक विपणनों के साथ निश्चित रूप से विचारणीय होता है, तब विपणन प्रक्रिया के सन्दर्भ में *विपणन* अनुसन्धान निश्चितरूप से विचारणीय होता है। 

बाजार अनुसंधान लक्ष्य बाजारों या ग्राहकों के बारे में जानकारी इकट्ठा करने के लिए कोई संगठित प्रयास है।यह व्यापार रणनीति का एक बहुत ही महत्वपूर्ण घटक है।यह शब्द आमतौर पर विपणन अनुसंधान के साथ बदलता है; हालांकि, विशेषज्ञ चिकित्सक एक भेद आकर्षित करना चाहते हैं, उस विपणन अनुसंधान में विशेष रूप से विपणन प्रक्रियाओं के बारे में चिंतित है, जबकि बाजार अनुसंधान विशेष रूप से बाजारों से संबंधित है।

बाजार अनुसंधान प्रतियोगियों पर प्रतिस्पर्धात्मकता बनाए रखने में उपयोग किए जाने वाले मुख्य कारकों में से एक है।बाजार अनुसंधान बाजार की जरूरत, बाजार आकार और प्रतिस्पर्धा की पहचान और विश्लेषण करने के लिए महत्वपूर्ण जानकारी प्रदान करता है।बाजार-अनुसंधान तकनीकों में फोकस समूह, गहन साक्षात्कार, और नृवंशविज्ञान, साथ ही मात्रात्मक तकनीकों जैसे कि ग्राहक सर्वेक्षण, और माध्यमिक डेटा के विश्लेषण जैसे गुणात्मक तकनीकों दोनों शामिल हैं।

बाजार अनुसंधान, जिसमें सामाजिक और राय अनुसंधान शामिल है, अंतर्दृष्टि या समर्थन निर्णय लेने के लिए सांख्यिकीय और विश्लेषणात्मक तरीकों और लागू सामाजिक विज्ञान की तकनीकों का उपयोग करके व्यक्तियों या संगठनों के बारे में जानकारी की व्यवस्थित सभा और व्याख्या है।

सन्दर्भ
-------

1. ↑  McQuarrie, Edward (2005), *The market research toolbox: a concise guide for beginners* (2nd संस्करण), SAGE, आई॰ऍस॰बी॰ऍन॰ 978-1-4129-1319-5
2. ↑  McDonald, Malcolm (2007), *Marketing Plans* (6th संस्करण), Oxford, England: Butterworth-Heinemann, आई॰ऍस॰बी॰ऍन॰ 978-0-7506-8386-9
**विलियम बाउमैन** (सन् १७८५ - १८५३) अमरीकी सेना में शरीरक्रिया वैज्ञानिक थे जो 'जठर क्रियाविज्ञान के जनक' (Father of Gastric Physiology) कहे जाते हैं। इनहोने मानव के पाचनतंत्र पर बहुत महत्वपूर्ण कार्य किया था।

इनका जन्म कृषक परिवार में हुआ था। यह कुशाग्रबुद्धि बालक आगे चलकर प्रसिद्ध वैज्ञानिक हुआ। चिकित्सा विज्ञान की शिक्षा इन्होंने वैयक्तिक रूप से एक चिकित्सक से पाई और वरमांट राज्य की तृतीय मेडिकल सोसायिटी से चिकित्सावृत्ति का लाइसेंस प्राप्त किया। बाद में ये अमरीकी सेना में सर्जन के पद पर नियुक्त हो गए।

शरीररचना और उसके कार्य से संबंधित अनेक बातें उन दिनों अज्ञात थीं। बाउमैंन ने अनुसन्धान किया और बताया कि आमाशय के पाचक रस क्या कार्य करते हैं और कब तक किन अवस्थाओं में यह रस नहीं बनता। बाउमैन ने पाचन के रासायनिक रूप की सूत्रमाण स्थापना की। इन कार्यों की उनके शोधप्रबंध *एक्सपेरिमेंट्स ऐंड आब्ज़रवेशंस* में विस्तार से चर्चा है। शरीर क्रिया विज्ञान में बाउमैन का अनुदान महत्त्वपूर्ण है। इन्होंने प्रयोग और अवलोकन को नई दिशा प्रदान की।

सन्दर्भ
-------

1. ↑  William Beaumont Papers (1812-1959) Archived 2016-11-21 at the Wayback Machine, *National Library of Medicine*